Tasavallan presidentti kiittelee Juho Rädyn esimerkillistä toimintaa.

Sauli Niinistö kehuu kiusaamiseen puuttunutta nuorukaista. JUKKA VUOKOLA

Niinistö kommentoi Iltalehden uutisoimaa tapausta Facebookissa tiistaina.

- Kiitos, Juho Räty! Kerrot tapahtumasta bussissa; miten tunsit vastuuta ulkopuolisena auttaa porukan kiusaamaa poikaa. Muistit opetuksen " hiljaisesta hyväksymisestä " , et hyväksynyt ja toimit. Tekosi on hyvä esimerkki ja opetus kaikille! Niinistö kirjoittaa.

Niinistön kirjoituksesta uutisoi ensimmäisenä Aamulehti.

19-vuotias Juho puuttui koulukiusaajien toimintaan bussissa. Hänen tarinastaan tuli somehitti.

- Mitä siinä häviää, jos puuttuu kiusaamiseen? Sillä ei ole väliä, kuka sen tekee. Kunhan joku tekee, Juho kommentoi tapausta Iltalehdelle.